cyanic-selkie/wikianc huggingface dataset:
Κιννασρίν
Ιστορία
Ιδρύθηκε, κατά τον Αππιανό (Συριακής, 57) από τον Σέλευκο Α΄ Νικάτορα. Στην πόλη προσήλθαν άποικοι από την Χαλκίδα της Εύβοιας. Προορίζονταν να αποικήσουν την Αντιόχεια, αλλά ο γενάρχης των Σελευκιδών έκρινε σκόπιμο να ιδρύσουν νέα αποικία στα ενδότερα της Συρίας.
Κατά τους χρόνους της ελληνιστικής και ρωμαϊκής περιόδου, η Χαλκίς απέκτησε ιδιαίτερη εμπορική σημασία, καθώς μεγάλη εμπορική οδός διέσχιζε την πόλη και έφθανε στον Ευφράτη, μέσω της Βέροιας. Το 92 μ.Χ. η πόλη ονομάστηκε Φλαβία Χαλκίς, προς τιμήν του αυτοκράτορα Δομιτιανού. Αργότερα, κατά την εποχή του Τραϊανού, η πόλη απέκτησε δικαίωμα νομισματοκοπίας. Εκεί τελούνταν αγώνες και στους νικητές προσφέρονταν χρηματικά έπαθλα. Υπήρξε γενέτειρα του νεοπλατωνικού φιλοσόφου Ιαμβλίχου (245 -325 μ.Χ.). Όταν ο Ιουλιανός βρισκόταν στην Αντιόχεια το 362, διέταξε να μεταφερθούν 400.000 μόδιοι σίτου από τη Χαλκίδα και τη γειτονική Ιεράπολη, προκειμένου να αποτρέψει τις συνέπειες από την έλλειψη τροφίμων στην πόλη. Τελικά οι μεγαλέμποροι της Συρίας έκρυψαν το σιτάρι στις αποθήκες. Τότε μάλιστα ο αυτοκράτωρ μετέφερε τους κατοίκους της γείτονος πόλεως Ανασάρθας στην εν λόγω πόλη. Η Χαλκίς χρησιμοποιήθηκε ως στρατιωτικό προπύργιο απέναντι στους εχθρικούς Πέρσες. Σε μια επιδρομή του βασιλιά των Περσών Χοσρόη (542), οι Χαλκιδείς προκειμένου να σώσουν την πόλη τους από την λεηλασία, κατέβαλαν στον πρώτο 200 λίτρες χρυσού.
Στα πρωτοχριστιανικά χρόνια κατέστη κέντρο του συριακού Χριστιανισμού. Από πληροφορίες που καταγράφηκαν στις πράξεις εκκλησιαστικών συνόδων, πληροφορούμαστε για τους επισκόπους της συριακής Χαλκίδος. Πρώτος γνωστός ήταν ο Μάγνος που συμμετείχε στη Σύνοδο της Αντιοχείας το 363 και δεύτερος ο Ευσέβιος που επίσης συμμετείχε στη σύνοδο της Αντιοχείας το 381. Στην θρησκευτική ιστορία του αγίου Θεοδωρήτου Κύρρου, μαθαίνει κανείς ότι ο Ευσέβιος Χαλκίδος μαζί με τον επίσκοπο της συριακής Βέροιας Ακάκιο, μετέπεισαν έναν ειδωλολάτρη Σύρο ονόματι Rabbula να βαπτιστεί Χριστιανός, έπειτα από χρονοβόρα συζήτηση, πείθοντάς τον πως καλύτερα ήταν να αφήσει την ανησυχία για την αναζήτηση του αγνώστου και ελευθερωθεί η ψυχή του εν Χριστώ.
Πρόκειται για την σημερινή Qinnasrin (=αετοφωλιά) και πιο συγκεκριμένα τα ερείπια της αρχαίας Χαλκίδος βρίσκονται λίγο πιο έξω στο χωριό Hadir. Διασώζονται ερείπια αρχαίων τειχών από ογκόλιθους, κόγχες σε βράχους που χρησίμευαν ως τάφοι και πολλά νομίσματα ρωμαϊκής εποχής. Σε ένα από αυτά διαβάζει κανείς την επιγραφή: ΦΛ. ΧΑΛΚΙΔΕΩΝ ΕΠΙ ΟCΕΙΡΟCΙ.
Παραπομπές
Κατηγορία:Αρχαίες πόλεις της Συρίας Κατηγορία:Πόλεις της Συρίας
Ανεμολόγιο
thumb|right|Ανεμολόγιο ναυτικού χάρτη (compass rose). Με τον όρο Ανεμολόγιο κυρίως εννοούμε αυτόν της πυξίδας εξ ου και ανεμολόγιο πυξίδας (compass card).
Πρόκειται για χάρτινο δίσκο που αναπαριστά τον ορίζοντα, η περιφέρεια του οποίου υποδιαιρείται από 0° έως 360° (στην πράξη το σημείο 0° είναι το αυτό των 360°) και φέρει δύο διαμέτρους κάθετες από τις οποίες η μία δείχνει τη μεσημβρινή γραμμή με άκρα τα σημεία του ορίζοντα Β (Βορράς) και Ν (Νότος) και η άλλη τη γραμμή του πρώτου καθέτου με άκρα τα σημεία του ορίζοντα Α (Ανατολή) και Δ (Δύση).
Έτσι ο δίσκος διαιρείται σε 4 τεταρτοκύκλια, προς 90 μοίρες έκαστο, το πρώτο Β-Α, το δεύτερο Ν-Α, το τρίτο Ν-Δ και το τέταρτο Β-Δ.
Ιστορία ανεμολογίου
Κατά τον 13ο αιώνα μ.Χ εισήχθηκε στην Ευρώπη η από τον 11ο αιώνα μ.Χ. γνωστή στους Κινέζους «μαγνητική βελόνα» και η ιδιότητά της να στρέφει πάντα και να δείχνει τη θέση του μαγνητικού βορρά.
Η ανακάλυψη αυτή αν και αποτέλεσε σταθμό στην ιστορία της ναυσιπλοΐας στην αρχή δεν θεωρήθηκε και τόσο αποτελεσματική για τον απλό λόγο ότι ναι μεν η μαγνητική βελόνα «ατένιζε» τον Βορρά, η γωνία όμως που σχηματίζεται μεταξύ αυτής της κατεύθυνσης με εκείνη του διαμήκη άξονα του πλοίου που είναι και η γωνία πλεύσης δεν ήταν δυνατόν να μετρηθεί.
Έτσι έναν αιώνα μετά τον 14ο αιώνα ο ναυτικός και μαθηματικός Φλάβιο Τζόγια από το Αμάλφι της Ιταλίας επινόησε το «ανεμολόγιο». Το ανεμολόγιο εκείνο ήταν μια στερεή επικόλληση ενός χάρτινου σκληρού δίσκου πάνω στη μαγνητική βελόνα. Ο δίσκος εκείνος έφερε στην περιφέρεια υποδιαιρέσεις των 360 μοιρών. Η όλη αυτή κατασκευή φερόταν επί μιας ακίδας που επέτρεπε την πλήρη ελευθερία περιστροφής και ισορροπίας. Το σημείο δε που όριζε τον Βορρά το χαρακτήρισε ως αφετηρία των 360° το οποίο και το στόλισε με απεικόνιση κρίνου, του εμβλήματος του Οίκου των Βουρβόνων, προκειμένου να κολακέψει τον καπετίδη Βασιλέα των Δύο Σικελιών Κάρολο τον Β΄.
Έτσι παρέμεινε ο κρίνος ως σύμβολο του Βορρά σε όλα τα κράτη εκτός της Γαλλίας που όρισε ως σύμβολο τον γαλλικό βασιλικό ρόμβο που είχε υιοθετηθεί ως σύμβολο του Πολικού αστέρα.
Στη συνέχεια ο Φλάβιο διαίρεσε την περιφέρεια του ανεμολογίου σε 16 θέσεις σημεία (8 για τους κύριους ανέμους και 8 για τους δευτερεύοντες), προσθέτοντας ακόμη και άλλους 16 τους οποίους πρώτος αυτός τους ονόμασε ρόμβους και αργότερα τους μισούς ρόμβους και τα τεταρτορόμβια. Έτσι η εξέλιξη του ανεμολογίου της πυξίδας καθίσταται έκδηλη. Όταν το πλοίο στρέφει κατά μια γωνία το ανεμολόγιο δεν παρασύρεται αλλά συνεχίζει να δείχνει το Βορρά. Αντίθετα με μια κατακόρυφη γραμμή τη «γραμμή πίστεως» όπως λεγόταν ή «γραμμή πλώρης» που σημειώνεται εγγύτατα του χείλους του ανεμολογίου (εκτός αυτού) δείχνει αμέσως τη γωνία από το βορρά συνεπώς την πορεία του πλοίου.
Αργότερα το ανεμολόγιο του Φλάβιο Τζόγια ακολούθησαν τα «τεταρτοκυκλικά» και αυτών τα σημερινά που φέρουν 8 παράλληλες μαγνητικές βελόνες στα συστήματα Τόμσον, Ντουανιόν, Κνούτσεν. Στις δε Ναυτικές πυξίδες το ανεμολόγιο δεν είναι χάρτινο αλλά από φύλλο λευκόλιθου και φέρεται εντός ρευστού οινοπνεύματος ενώ αντί ακίδας δύο ομόκεντροι χαλύβδινοι κύκλοι επιτρέπουν την ελεύθερη ισορροπία του σ' αυτό.
Μαγνητικό ανεμολόγιο
Επίσης μαγνητικό ανεμολόγιο χαρακτηρίζεται σαφώς και το ανεμολόγιο που φέρουν οι μαγνητικές πυξίδες εφόσον όμως η μαγνητική βελόνα τους δεν επηρεάζεται από παρεκτροπή που μπορεί να υποστεί από μαγνητική μάζα μαλακού σιδήρου που υφίσταται στο χώρο της εγκατάστασής της.
Εξωτερικοί σύνδεσμοι
Κατηγορία:Ναυσιπλοΐα Κατηγορία:Άνεμοι
Ισοκράτης
Ο Ισοκράτης (436 π.Χ. - 338 π.Χ.) ήταν αρχαίος Έλληνας ρήτορας, ένας από τους δέκα Αττικούς ρήτορες. Ήταν από τους σπουδαιότερους ρητοδιδάσκαλους της κλασικής αρχαιότητας, που θεωρείται συγχρόνως ένας από τους παράγοντες που διαμόρφωσαν την πολιτική κατάσταση του καιρού του. Λίγο μεγαλύτερος από τον Πλάτωνα, υπήρξε λογογράφος και ρητοροδιδάσκαλος που έζησε και συνέγραψε στα ίδια με εκείνον πολιτισμικά και κοινωνικά πλαίσια του Πελοποννησιακού πολέμου και της μετάβασης από τον αποκαλούμενο χρυσό αιώνα στην περίοδο παρακμής της αθηναϊκής πόλης-κράτους. Η ανάμειξη του στα κοινά ήταν έμμεση, όταν με τους λόγους του προσπάθησε να παρέμβει στην πολιτική της Αθήνας εκφράζοντας πανελλήνιες ιδέες. Σώζονται 21 λόγοι του, 9 επιστολές και μερικά άλλα αποσπάσματα.
Βίος
Γόνος της πλούσιας οικογένειας ενός κατασκευαστή αυλών είχε την καλύτερη δυνατή εκπαίδευση και μαθήτευσε σε αρκετούς Σοφιστές, όπως και στον Σωκράτη. Η οικογένειά του έχασε τα χρήματά της στον πόλεμο και ο Ισοκράτης αντιμετώπισε το δίλημμα της διαβίωσης. Έγινε δικηγόρος, λογογράφος για τα δικαστήρια επί δέκα περίπου χρόνια. Κάποιοι από τους λόγους που έγραψε σώζονται, αν και ο ίδιος αρνείται πως είναι δικοί του.
Επιθυμούσε απ’ ό,τι φαίνεται να γίνει ρήτορας, αλλά στερείτο της απαραίτητης δυνατής φωνής και της σκηνικής παρουσίας που απαιτείτο για αυτή την τέχνη. Έτσι, αποφάσισε να γίνει διδάσκαλος ρητορικής, γεγονός που του απέδωσε και φήμη και χρήματα. Προσέλκυσε μαθητές από όλες τις γωνιές του ελληνόφωνου κόσμου και πολλοί από αυτούς έγιναν σημαντικοί ηγέτες της εποχής του. Ο Ισοκράτης πέθανε στην ηλικία των 98 χρόνων. Σύμφωνα με την παράδοση αυτοκτόνησε με την μέθοδο της λιμοκτονίας, όταν άκουσε τα νέα για την κατάκτηση του Φιλίππου στην μάχη της Χαιρώνειας. Ωστόσο, κάτι τέτοιο είναι μάλλον απίθανο, αφού ήταν από εκείνους που ενθάρρυναν τον Φίλιππο να το πράξει.
Η φιλοσοφία του
''"Τοσοῦτον δ' ἀπολέλοιπεν ἡ πόλις ἡμῶν περὶ τὸ φρονεῖν καὶ λέγειν τοὺς ἄλλους ἀνθρώπους, ὥσθ' οἱ ταύτης μαθηταὶ τῶν ἄλλων διδάσκαλοι γεγόνασι, καὶ τὸ τῶν Ἑλλήνων ὄνομα πεποίηκε μηκέτι τοῦ γένους ἀλλὰ τῆς διανοίας δοκεῖν εἶναι, καὶ μᾶλλον Ἕλληνας καλεῖσθαι τοὺς τῆς παιδεύσεως τῆς ἡμετέρας παρά τοὺς τῆς κοινῆς φύσεως μετέχοντας".
[50] Τόσο πολύ ξεπέρασε η πόλη μας όλους τους άλλους στην πνευματική ανάπτυξη και στην τέχνη του λόγου, ώστε οι δικοί της μαθητές έγιναν δάσκαλοι στους άλλους· το όνομα πάλι Έλληνες κατόρθωσε να μη συμβολίζει πια την καταγωγή, αλλά την καλλιέργεια του πνεύματος, και Έλληνες να ονομάζονται πιο πολύ όσοι δέχτηκαν τον τρόπο της δικιάς μας αγωγής και μόρφωσης παρά αυτοί που έχουν την ίδια με εμάς καταγωγή. Πανηγυρικός εδάφιο 50 ''
Ο Ισοκράτης στον Πανηγυρικό 50 προσπαθεί να ενώσει τους Έλληνες υπό την σκέπη της Αθηναϊκής ηγεμονίας που όμως τότε, μετά την Ανταλκίδειο Ειρήνη, παρήκμαζε στρατιωτικά. Έτσι στρέφεται στον χώρο του πολιτισμού, όπου η πόλη του είχε τα πρωτεία. Έτσι η ημετέρα παίδευση είναι η Αθηναϊκή (όχι η Ελληνική γενικά αλλά συγκεκριμένα η Αθηναϊκή) και καλεί τους Έλληνες να ενωθούν υπό τη σκέπη της, κατ΄ αυτόν, πνευματικής τους μητέρας. James I. Porter, Classical Pasts: The Classical Traditions of Greece and Rome, Princeton University Press, 2006, 0691089426, 9780691089423, σελ. 383–384: "The telos towards which the whole encomium is directed is neither military nor material, but cultural, and in particular linguistic: •toiio4ia (in Isocrates’, not in Plato’s sense) is Athens’s gift to the world, and eloquence, which distinguishes men from animals and liberally educated men (τους ευθύς εξαρχής ελευθέρως τεθραμμένους) from uncultured ones, is honoured in that city more than in any other.3° Thus Isocrates can claim that it is above all in the domain of language that Athens has become the school for the rest of the world: “And so far has our city distanced the rest of mankind in thought and in speech that her pupils have become the teachers of the rest of the world; and she has brought it about that the name ‘Hellenes’ suggests no longer a race but an intelligence, and thin the title ‘Hellenes’ is applied rather to those who share our culture than to those who share a common blood:’3’ Like Pericles’ funeral oration in Thucydides, upon which this section of the Panegyricus is closely modelled,32 Isocrates’ panegyric emphasizes abstract cultural values but its ultimate goal is in fact more concretely military: the speech as a whole aims at convincing the other Greek cities to grant Athens hegemony and leadership in an expedition against the Ρεrsians, which will reunite the Greeks by distracting them from their internecine warfare. But Athens’s present military weakness in the wake of the Peace of Antalcidas (387 B.C.E.) deprives Isocrates of the easiest argument, that leadership should be given to the city that has the greatest military strength. Hence he must appeal to past military and culturall glories in order to justify present claims—indeed, his evident reuse of themes from Pericles’ funeral oration is part of the same rhetorical strategy, designed as it is to remind fourth-century pan-Hellenic readers of Athens’s fifth-century glory. But what passes itself off here as the disinterested praise of a city is in fact the canny self-advertisement of a successful businessman, and Isocrates’ climactic celebration of Athenian philosophy and eloquence is little more than a thinly disguised panegyric for what he saw as his very own contribution to Athenian, Greek and world culture. For φιλοσοφία and eloquence were in fact the slogans of Isocrates’ own educational program.
"Τόσο πολύ ξεπέρασε η πόλη μας όλους τους άλλους στην πνευματική ανάπτυξη και στην τέχνη του λόγου, ώστε οι δικοί της μαθητές έγιναν δάσκαλοι στους άλλους· το όνομα πάλι Έλληνες κατόρθωσε να μη συμβολίζει πια την καταγωγή, αλλά την καλλιέργεια του πνεύματος, και Έλληνες να ονομάζονται πιο πολύ όσοι δέχτηκαν τον τρόπο της δικής μας αγωγής και μόρφωσης παρά αυτοί που έχουν την ίδια με εμάς καταγωγή."
Για λόγους ευδαιμονίας συμβουλεύει τον Φίλιππο να πάρει την ηγεμονία των Ελλήνων, να επιβάλει μεταξύ τους ομόνοια και να εκστρατεύσει προς την Ασία για να κατακτήσει τους βαρβάρους και τον πλούτο τους. Κάτι που φυσικά δεν έκανε τελικώς ο Φίλιππος αλλά ο υιός του Αλέξανδρος. Οι σκέψεις του Ισοκράτη θα συνοδεύσουν τον Αλέξανδρο μέχρι την Ινδία.
"μέλλω γάρ σοι συμβουλεύειν προστῆναι τῆς τε τῶν Ἑλλήνων ὁμονοίας καὶ τῆς ἐπὶ τοὺς βαρβάρους στρατείας: ἔστι δὲ τὸ μὲν πείθειν πρὸς τοὺς Ἕλληνας συμφέρον, τὸ δὲ βιάζεσθαι πρὸς τοὺς βαρβάρους χρήσιμον." Φίλιππος 16 [16] Γιατί έχω σκοπό να σε συμβουλεύσω να αναλάβεις την πρωτοβουλία και για την ομόνοια ανάμεσα στους Έλληνες και για τον πόλεμο με τους βαρβάρους· και η πειθώ συμφέρει για τους Έλληνες, ενώ η βία είναι απαραίτητη για τους βαρβάρους.
"τοῖς μὲν γὰρ ἱκανὴν τὴν οἴκοι χώραν κατέλιπον, τοῖς δὲ πλείω τῆς ὑπαρχούσης ἐπόρισαν: ἅπαντα γὰρ περιεβάλοντο τὸν τόπον, ὃν νῦν τυγχάνομεν κατέχοντες. ὥστε καὶ τοῖς ὕστερον βουληθεῖσιν ἀποικίσαι τινὰς καὶ μιμήσασθαι τὴν πόλιν τὴν ἡμετέραν πολλὴν ῥᾳστώνην ἐποίησαν: οὐ γὰρ αὐτοὺς ἔδει κτωμένους χώραν διακινδυνεύειν, ἀλλ' εἰς τὴν ὑφ' ἡμῶν ἀφορισθεῖσαν, εἰς ταύτην οἰκεῖν ἰόντας. καίτοι τίς ἂν ταύτης ἡγεμονίαν ἐπιδείξειεν ἢ πατριωτέραν, τῆς πρότερον γενομένης πρὶν τὰς πλείστας οἰκισθῆναι τῶν Ἑλληνίδων πόλεων, ἢ μᾶλλον συμφέρουσαν, τῆς τοὺς μὲν βαρβάρους ἀναστάτους ποιησάσης, τοὺς δ' Ἕλληνας εἰς τοσαύτην εὐπορίαν προαγαγούσης."Πανηγυρικός 36-37 [36] Στους τελευταίους, βλέπετε, άφησαν αρκετή γη, για να εργάζονται, ενώ στους συντρόφους τους έδωσαν περισσότερη από όση είχαν πριν, τώρα μάλιστα που είχαν δικές τους όλες τις χώρες που κατέχουμε και σήμερα. Έτσι διευκόλυναν πολύ και όσους ύστερα θέλησαν να μιμηθούν την πόλη μας και να ιδρύσουν αποικίες· δεν είχαν πια ανάγκη να αντιμετωπίσουν ένα σωρό κινδύνους για την κατάχτηση μιας νέας χώρας, αφού μπορούσαν να παν και να εγκατασταθούν εύκολα σ᾽ αυτές που ήδη είχαμε κατακτήσει εμείς. [37] Ύστερα από αυτά ποιός θα μπορούσε να προβάλει ηγεμονία με περισσότερα δικαιώματα μες στη βαθιά παράδοση των Ελλήνων από τούτη εδώ, που παρουσιάστηκε προτού ακόμα ιδρυθούν οι περισσότερες από τις πόλεις της Ελλάδας; Και ακόμα ποιά ηγεμονία θα μπορούσε να καυχηθεί πως στάθηκε πιο χρήσιμη από τη δικιά μας, που αναστάτωσε τους βαρβάρους και οδήγησε τους Έλληνες σε μια τέτοια οικονομική ευημερία;
Πίστευε πως οι αλλοδαποί ήταν πλέον σε όλον τον Ελληνικό τόπο, όχι γιατί οι βάρβαροι κατάφεραν να την κατακτήσουν, αλλά επειδή οι Έλληνες παράτησαν τις πόλεις τους και συστήνει στον Φίλιππο να διώξει όλους τους βαρβάρους με φοβέρα και συνάμα να φέρει ευπορία στους Έλληνες. Γι΄ αυτό και ο Ισοκράτης θεωρείται ο πνευματικός πατέρας του Ελληνικού Έθνους. Πρώτος διατυπώνει την ανάγκη της διατήρησης του Έθνους.
Θεωρούσε κουραστικά και αφηρημένα τα επιχειρήματα του Πλάτωνος για τη μεταφυσική, την επιστημολογία και την ανθρώπινη φύση ανεδαφικά. Ήταν πρακτικός, προσγειωμένος άνθρωπος, που επιθυμούσε να επιλύσει άμεσα προβλήματα. Η πραγματικότητα είναι η άμεση ανθρώπινη εμπειρία. Η μεταφυσική θεώρηση είναι απώλεια χρόνου και ενέργειας. Η γνώση είναι σχετική. Δεν μπορούμε να είμαστε βέβαιοι για τίποτα. Το μόνο που μπορούμε να έχουμε, είναι καλές απόψεις. Η καλή άποψη είναι εκείνη που βοηθά στην ερμηνεία της ζωής με τρόπο που βοηθά τον δρόμο μας μέσα στη ζωή. Οι συσχετίσεις με την έσχατη πραγματικότητα δεν είναι σημαντικές. Ο Ισοκράτης θεωρεί τις αξίες σχετικές, ωστόσο συμφωνεί με τον Πλάτωνα για την προώθηση των παραδοσιακών ελληνικών αξιών. Το κάνει, όμως, για διαφορετικούς λόγους. Πιστεύει ότι οι ελληνικές αξίες είναι χρήσιμες, αλλά όχι κατ’ ανάγκην αληθινές.
Ισοκράτης κατά Δημοσθένους
Οι δύο ρήτορες είναι εισηγητές δύο εκ διαμέτρου αντίθετων ιδεολογιών. Ελληνοκεντρικός ο Ισοκράτης θεωρεί ότι η Ελλάδα ενωμένη υπό τον Φίλιππο οφείλει να εκστρατεύσει εναντίον του προαιώνιου αντιπάλου της, της Περσικής Αυτοκρατορίας. Αθηνοκεντρικός ο Δημοσθένης δεν αποδέχεται το γεγονός ότι η Αθήνα του 4ου π.Χ. αι., με εμφανή τα σημεία της παρακμής, είναι υποχρεωμένη να παραχωρήσει την πρωτοκαθεδρία σε κάποια άλλη πόλη.
Σύμφωνα με τον Δημοσθένη, (Α΄ Ολυνθ. 15), η επιλογή να πολεμήσουν οι Αθηναίοι στην Χαλκιδική, βοηθώντας παράλληλα τους Ολυνθίους να αποκρούσουν τον Φίλιππο μετά την κήρυξη του πολέμου εναντίον της ολυνθιακής συμμαχίας των πόλεων της Χαλκιδικής το 349 π.Χ., παρουσιάζει στρατηγικά πλεονεκτήματα. Μεταφέροντας τον πόλεμο στην επικράτεια του αντιπάλου, οι Αθηναίοι δεν θα πληγούν άμεσα από τις συνέπειες πολεμικών επιχειρήσεων στα πατρώα εδάφη. Η διασφάλιση των πατρώων εδαφών και η μεταφορά του πολέμου στα εχθρικά εδάφη είναι αποδεκτή στρατηγική για την διατήρηση της πολεμικής ισχύος, καθώς η παραγωγική ερήμωση της γης και η αρνητική ψυχολογία που δημιουργεί η προσέγγιση του εχθρού είναι παράγοντες αρνητικοί σε μια πολεμική αναμέτρηση.
Ο Δημοσθένης, επιστρατεύοντας την ρητορική του δεινότητα, επιχειρεί μια ιδεολογική προπαρασκευή της κοινής γνώμης χρησιμοποιώντας την έννοια του κοινού συμφέροντος από τη δική του οπτική γωνία. (Α΄ Ολυνθ. 28). Αν οι Αθηναίοι επιτύχουν στην εκστρατεία της Χαλκιδικής οι πλούσιοι με μικρή θυσία –οικονομική επιβάρυνση- θα συνεχίσουν να απολαμβάνουν ανενόχλητα τα άφθονα αγαθά που κατέχουν και οι στρατεύσιμοι νέοι θα αποκτήσουν την πολεμική εμπειρία που θα τους κάνει δεινούς φύλακες της ακεραιότητας των Αθηνών.
Ο Ισοκράτης, στον λόγο του που εκφωνήθηκε το 346 π.Χ. εκθέτει ένα διαφορετικό πολιτικό σχέδιο, ίδιο με εκείνο που είχε εκθέσει και στον Πανηγυρικό του. Σύμφωνα με αυτό το σχέδιο οι Έλληνες οφείλουν να αναλάβουν πολεμική δράση εναντίον των Περσών. Η διαφορά ανάμεσα στους δύο λόγους είναι ότι στον Πανηγυρικό αναγνώρισε στην Αθήνα το δικαίωμα να πρωτοστατήσει στον αγώνα κατά των Περσών. Η αναστροφή του σκηνικού στον Φίλιππο, είναι και η ουσία του πολιτικού ρεαλισμού και της διορατικότητάς του. Αναγνωρίζει ότι η Αθήνα δεν μπορεί πλέον να αποτελέσει πόλο έλξης για τις υπόλοιπες πόλεις της Ελλάδος και συνεπώς δεν μπορεί να πρωτοστατήσει σε έναν τέτοιο αγώνα. Επιχειρεί να πείσει, λοιπόν, τον Φίλιππο να αναλάβει την εκστρατεία με κίνητρο τη δόξα και την υστεροφημία του (134), αλλά η ουσία της παρότρυνσής του είναι η αύξηση της πολεμικής ισχύος των Ελλήνων έναντι των Περσών. Ο B. Γαίγκερ (W. Jaeger) έχει εκφράσει την άποψη πως ο Ισοκράτης είναι πολιτικά ρομαντικός και ότι η μοναδική ρεαλιστική λύση για τους Αθηναίους ήταν εκείνη που πρότεινε ο Δημοσθένης. Ωστόσο, ο ρεαλισμός ενυπάρχει στο εφικτό και το εφικτό στην προκειμένη περίπτωση ήταν να οσμιστούν οι Αθηναίοι σύσσωμοι τις επερχόμενες αλλαγές και να δράσουν ανάλογα. Ο ρομαντισμός συνυπάρχει με την ουτοπία και η πολιτική ουτοπία στην προκειμένη περίπτωση ήταν η προσπάθεια ανασύστασης του μεγαλείου μιας πόλης που είχε ολοκληρώσει σε εκείνη την περίοδο τον ιστορικό της κύκλο. Εμμέσως η παρότρυνση του Ισοκράτη προς τον Φίλιππο υπηρετεί και άλλους στόχους, ο κυριότερος των οποίων είναι η αποφυγή της στρατιωτικής σύγκρουσης ανάμεσα στην Αθήνα και τον Φίλιππο και η εύνοια του ισχυρού στο νέο πολιτικό σκηνικό που διαμορφώνεται. Πολύ αργότερα, στην τρίτη επιστολή του προς Φίλιππον, λίγο μετά τη συντριπτική ήττα των Αθηναίων στην Χαιρώνεια το 338 π.Χ., επαναλαμβάνει την ίδια προτροπή, αναγνωρίζοντας ότι ήταν οι πολιτικές συγκυρίες που τον ώθησαν να συμβουλεύσει τον Φίλιππο να φέρει την ομόνοια ανάμεσα στους Έλληνες.
Μαρτυρίες
Οι γραπτές μαρτυρίες επιβεβαιώνουν ότι υπήρχαν τουλάχιστον τρεις ανδριάντες του Ισοκράτη, που ανεγέρθηκαν κατά τον 4ο αιώνα π.Χ: δύο στην Αθήνα (Πλούταρχος, Βίοι 10 839C), ένα στο Ολυμπιείον (Παυσανίας, Αττικά XVIII 8 και Πλουτ., Βίοι 839B) και ένα στην Ελευσίνα από τον Τιμόθεο, τον γιο του Κόνωνα (Πλουτ., Βίοι, 10 838D). Λέγεται, επίσης, ότι υπήρχε προσωπογραφία του στο Πομπείον στην Αθήνα, το οποίο αποδίδεται στον Λεωχάρη. Ο Χριστόδωρος αναφέρει ένα ορειχάλκινο άγαλμα πιθανώς Ρωμαϊκό αντίγραφο, στον Ζεύξιππο στην Κωνσταντινούπολη.
Εξωτερικοί σύνδεσμοι
Κατηγορία:Αρχαίοι Έλληνες συγγραφείς Κατηγορία:Αρχαίοι Αθηναίοι Κατηγορία:Αρχαίοι Έλληνες ρήτορες
19ος αιώνας
Κατηγορία:Αιώνες Κατηγορία:Νεότερη ιστορία
Κοινοβούλιο της Βόρειας Ρηνανίας-Βεστφαλίας
Το Κοινοβούλιο της Βόρειας Ρηνανίας-Βεστφαλίας είναι η πολιτειακή δίαιτα του Γερμανικού ομοσπονδιακού κρατιδίου της Βόρειας Ρηνανίας-Βεστφαλίας. Συνέρχεται στο Ντύσσελντορφ και τρεχόντως αποτελείται από 195 μέλη πέντε Κομμάτων.
Εκλογικό σύστημα
Το Λάνταγκ αποτελείται από τουλάχιστον 181 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι μικτό:
Τρέχουσα Σύνθεση
Μετά την εκλογή της 13ης Μαΐου 2012, η σύνθεση του Landtag είναι η ακόλουθη:
Οι εκλογές διεξάγονται σύμφωνα με την ίδια form of αναλογικής εκπροσώπησης όπως στο ομοσπονδιακό σύστημα.
Προεδροι του κοινοβουλίου
όλη αυτή την περίοδο, πρόεδροι του Landtag της Βόρειας Ρηνανίας-Βεστφαλίας έχουν υπάρξει:
Εξωτερικοί σύνδεσμοι
Κατηγορία:Κοινοβούλια Κατηγορία:Πολιτική της Γερμανίας
Σωτήρας πίτσας
Ιστορία
Ο σωτήρας πίτσας είναι κατασκευασμένος από πλαστικό και έχει τρία πόδια, μερικές φορές τέσσερα. Συχνά είναι λευκός και η συνήθης πρακτική είναι να τοποθετείτε ένας σωτήρας πίτσας στο κέντρο της πίτσας πριν κλείσει το κουτί για παράδοση. Ο σωτήρας πίτσας δεν επαναχρησιμοποιείται και συνήθως απορρίπτεται από τον πελάτη, αν και μερικοί άνθρωποι βρήκαν δευτερεύουσες χρήσεις για αυτούς, όπως η συγκράτηση αυγών όταν αναποδογυριστούν.
Αυτές οι συσκευές μερικές φορές επανατοποθετήθηκαν από παιδιά ως τραπέζια γύρω από τα οποία θα μπορούσαν να κάθονται κατάλληλα μεγέθη κούκλων ή φιγούρων δράσης, όπως οι δημοφιλείς φιγούρες δράσης του GI Joe της δεκαετίας του 1980.
Ένα δίπλωμα ευρεσιτεχνίας για την ίδια συσκευή, με το όνομα SEPI (κοινώς γνωστό ως guardapizza ή cosito de la pizza), κατατέθηκε δέκα χρόνια νωρίτερα, το 1974, στο Μπουένος Άιρες της Αργεντινής, από τον Claudio Daniel Troglia. Ωστόσο, το δίπλωμα ευρεσιτεχνίας δεν ανανεώθηκε.
Έκτοτε εφευρέθηκαν παραλλαγές της συσκευής από άλλα άτομα, όπως μια πλαστική σπάτουλα μιας χρήσης, της οποίας η λαβή κρατά το επάνω μέρος του κουτιού. και ένα πλαστικό τρίποδο, όπως τα σχέδια των Vitale και Troglia, αλλά με ένα από τα πόδια οδοντωτό σαν ένα μαχαίρι, για εύκολη κοπή κολλημένου τυριού και ψωμιού. Μερικές πιτσαρίες έχουν εξαλείψει τη χρήση πλαστικών σωτήρων πίτσας επιστρέφοντας στην παλιά μέθοδο απλού ψησίματος μιας μπάλας ψωμιού στο κέντρο της πίτσας τους.
Δεδομένης της ταυτότητας της συσκευής ως τραπεζιού, το καλοκαίρι του 2018, η Boston Pizza πραγματοποίησε μια διαφημιστική εκστρατεία στον Καναδά που μετέτρεψε το τραπέζι της πίτσας σε ένα σετ βεράντας, προσθέτοντας μικροσκοπικές πλαστικές καρέκλες δίπλα στο τραπέζι.
Παραπομπές
Κατηγορία:Πίτσα Κατηγορία:Συσκευασία τροφίμων
Jazz (άλμπουμ)
Jazz είναι ο τίτλος του έβδομου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 10 Νοεμβρίου του 1978 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".
Παραγωγή
Μετά το τέλος της περιοδείας για την προώθηση του "News of the World", οι Queen ξεκίνησαν να δουλεύουν πάνω στον επόμενο τους δίσκο το καλοκαίρι του 1978. Λόγω του γεγονότος ό,τι πολύ δύσκολα μπορούσαν να πλησιάσουν την επιτυχία του "We Are the Champions" με κάποιο άλλο arena rock τραγούδι, αποφάσισαν να κινηθούν σε μονοπάτια στα οποία δεν είχαν πάει στο παρελθόν. Το συγκρότημα απέφυγε το κίνημα του punk, το οποίο μεσουρανούσε εκείνη την εποχή, αποφασίζοντας να ηχογραφήσουν κάτι που θα τους άρεσε περισσότερο.
Λόγω της βαριάς φορολογίας, δεν ηχογράφησαν το νέο άλμπουμ στην πατρίδα τους, αλλά δοκίμασαν τα "Mountain Studios" του Μοντρέ στην Ελβετία, με τον Ρόι Τόμας Μπέικερ να επανέρχεται στην παραγωγή. Οι αρχικές ηχογραφήσεις πραγματοποιήθηκαν στα "Superbear Studios" της Νίκαιας στη Γαλλία, εκεί όπου ηχογράφησε ο Ντέιβιντ Γκίλμορ το ομώνυμο ντεμπούτο του και οι Pink Floyd το "The Wall". Ο Μέρκιουρι πρόσεξε τον ποδηλατικό γύρο της Γαλλίας να περνάει έξω από το ξενοδοχείο που διέμεναν, κάτι που τον ενέπνευσε να συνθέσει ένα νέο κομμάτι. Στα τέλη Ιουλίου γιόρτασαν τα 31α γενέθλια του Μπράιαν Μέι και τα 29α γενέθλια του Ρότζερ Τέιλορ, πριν μεταφερθούν στο Μοντρέ.
Ο νέος δίσκος ονομάστηκε "Jazz", παρά το ό,τι ελάχιστα μουσικά δείγματα του παραπέμπουν στο συγκεκριμένο είδος μουσικής, με το "Dreamers Ball" να πλησιάζει περισσότερο, θυμίζοντας μπλουζ κομμάτι της Νέας Ορλεάνης. Σε κομμάτια σαν τα "Fat Bottomed Girls", "If You Can't Beat Them", "Let Me Entertain You", "Dead On Time" και "Don't Stop Me Now", οι Queen παρέμειναν στο ροκ, ενώ υπάρχουν και οι μπαλάντες "Jealousy", "In Only Seven Days" και "Leaving Home Ain't Easy", το "Fun It" κινείται σε φανκ ρυθμούς, το "More Of That Jazz" σε χαρντ ροκ ύφος, ενώ το "Mustapha" είναι μία μίξη ροκ και ανατολίτικων ρυθμών, με τον Μέρκιουρι να τραγουδάει στα αραβικά.
Υποδοχή
thumb|290px|''Οι Queen στην περιοδεία του "Jazz" Ο δίσκος έλαβε αρνητικές κριτικές από τα ΜΜΕ της εποχής, τα οποία χαρακτήρισαν το στυλ του επιτηδευμένο. Το συγκρότημα κουρασμένο από τις συνεχείς ηχογραφήσεις και περιοδείες, παρουσίασε για πρώτη φορά ένα σύνολο με πολλά κομμάτια που απλά γεμίζανε τον δίσκο, δίπλα στις καλύτερες συνθέσεις τους. Αυτό οδήγησε τους Queen να κάνουν ένα μεγάλο διάλειμμα από τις ηχογραφήσεις, επικεντρώνοντας στις ζωντανές τους εμφανίσεις.
Παρ' όλα αυτά, με το πέρασμα των χρόνων η αντιμετώπιση προς το "Jazz" υπήρξε πιο θετική, με το "Allmusic" να το βαθμολογεί με τέσσερα αστέρια με άριστα τα πέντε, η "The Guardian" με την άριστη βαθμολογία των πέντε αστέρων και το "Sputnik Music" με μέσο όρο βαθμολογιών 3,8 / 5.
Ο δίσκος ανέβηκε στη δεύτερη θέση των τσαρτ της πατρίδας τους και την έκτη θέση του Billboard στις Ηνωμένες Πολιτείες, για να βραβευθεί ως πλατινένιος και στις δύο χώρες. Επίσης, μπήκε στο Top-10 των περισσότερων ευρωπαϊκών χωρών, βοηθούμενο από την επιτυχία των σινγκλ "Bicycle Race / Fat Bottomed Girls " και "Don't Stop Me Now". Το "Bicycle Race" προωθήθηκε με μία περίεργη καμπάνια, όπου 65 γυμνές κοπέλες οδηγούσαν ποδήλατα, ενοικιασμένα από τα "Halford's Cycles", και έκαναν τον γύρο του σταδίου του Γουίμπλεντον. Αποσπάσματα από τη συγκεκριμένη φωτογράφηση χρησιμοποιήθηκαν για το βίντεο κλιπ του κομματιού.
Επανεκδόσεις
Ο δίσκος κυκλοφόρησε το 1991 από τη "Hollywood Records" με δύο χορευτικά remix των "Fat Bottomed Girls" και "Bicycle Race", ενώ το 2011 κυκλοφόρησε σε μορφή διπλού CD από την "Universal Records", με το δεύτερο μέρος να αποτελείται από εναλλακτικές και ζωντανές εκτελέσεις. Η έκδοση των "iTunes" περιελάμβανε το βίντεο του "Bicycle Race" και ζωντανές ηχογραφήσεις των "Fat Bottomed Girls" και "Let Me Entertain You".
Πηγές
Κατηγορία:Δισκογραφία των Queen Κατηγορία:Άλμπουμ του 1978
Εντολή εξόντωσης
Εντολή Εξόντωσης είναι ο τίτλος αμερικάνικης περιπέτειας του Μπρετ Λέοναρντ με τους Ντένζελ Ουάσινγκτον, Ράσελ Κρόου.
Πλοκή
Το 1999, στο Λος Άντζελες, η αστυνομία έχει δημιουργήσει τον Σιντ 6.7, ένα πρόγραμμα με τη μορφή ανθρώπου, ο οποίος είναι υπερδολοφόνος. Όταν το ρομπότ δραπετεύει στον έξω κόσμο, η αστυνομία στέλνει έναν φυλακισμένο, πρώην αστυνομικό ο οποίος τον έχει νικήσει στην εικονική πραγματικότητα, για να τον κυνηγήσει.
Ολιβιέ Βουτιέ
Η ανακάλυψη της Αφροδίτης της Μήλου
Ο Βουτιέ ήταν γιος ενός αξιωματικού του ναυτικού. Στην ηλικία των δεκαπέντε εισήλθε στη Σχολή Ναυτικών στη Βρέστη. Τον Απρίλιο του 1820, στην ηλικία των είκοσι τριών ετών ήταν σημαιοφόρος της γαλλικής σκούνας "Εσταφέτ" όταν έκανε στάση στη Μήλο στο Αιγαίο. Ενδιαφερόταν για την ιστορία της αρχαίας Ελλάδας και αποφάσισε να δει αν θα μπορούσε να βρει κάποιο αντικείμενο ενδιαφέροντος. Πήρε μαζί του δύο ναύτες με φτυάρια και αξίνες, και άρχισαν να σκάβουν στα ερείπια του αρχαίου θεάτρου, το οποίο βρισκόταν απέναντι από τον υψηλότερο λόφο του νησιού. Ο Βουτιέ και οι ναύτες βρήκαν μαρμάρινα θραύσματα, μια προτομή, ένα σκαλιστό πόδι, και δύο αγάλματα από τα οποία έλειπαν τα πόδια, τα χέρια και το κεφάλι τους.
Εντολή εξόντωσης
Πλοκή
Κατηγορία:Αμερικανικές ταινίες Κατηγορία:Ταινίες του 1995 Κατηγορία:Ταινίες παραγωγής Paramount Pictures Κατηγορία:Αμερικανικές ταινίες δράσης - επιστημονικής φαντασίας
Ολιβιέ Βουτιέ
Η ανακάλυψη της Αφροδίτης της Μήλου
Αυτό που συνέβη στη συνέχεια περιγράφεται από τον συγγραφέα Γκρέγκορι Κέρτις στο "Αφοπλισμένη, η ιστορία της Αφροδίτης της Μήλου":
"Καθώς ο Βουτιέ και δύο ναύτες έσκαβαν, ένας άλλος άνθρωπος, ένας ντόπιος αγρότης όπως αποδείχθηκε, επίσης εργαζόταν μόλις είκοσι βήματα μακριά προσπαθώντας να αφαιρέσει τις πέτρες από ένα αρχαίο τείχος για να τις χρησιμοποιήσει σε μια δομή που έχτιζε στο αγρόκτημα του. Ο Βουτιέ, ρίχνοντας μια ματιά, παρατήρησε ότι ο άντρας είχε σταματήσει να σκάβει κοιτώντας κάτι που ξέθαψε κατά το σκάψιμο. Η στάση του σώματος του άνδρα που έσκαβε ήταν αρκετά περίεργη που ο Βουτιέ πήγε να κοιτάξει.
Καθώς ο Βουτιέ πλησίαζε, έβλεπε ότι ο αγρότης ήταν απασχολημένος και πάλι, καλύπτοντας κάτι με χώμα. Παρατηρώντας το σκοτάδι του θαλάμου όπου ο αγρότης δούλευε ο Βουτιέ είδε ένα άγαλμα, ή τουλάχιστον το άνω μισό του ενός, να βρίσκεται εκεί και ακόμα να είναι εν μέρει θαμμένο κάτω από τη γη. Το περίεργο σχήμα του το έκανε άχρηστο για χρήση σε οικοδομή έτσι ώστε ο αγρότης αποφάσισε να την καλύψει. Ο Βουτιέ τον δωροδόκησε με μικρό χρηματικό ποσό για να σκάψει εκείνος το άγαλμα. Δεν χρειάστηκε πολύ για να διώξει τη συσσωρευμένη βρωμιά και πέτρες και να ξεθάψει το άγαλμα. Ήταν το γυμνό πάνω μέρος του σώματος μιας γυναίκας. Η άκρη της μύτης της και ένας μικρός κότσος των μαλλιών της που συγκεντρώθηκαν στο πίσω μέρος του κεφαλιού της είχαν σπάσει. Υπήρχε μια άσχημη τρύπα στη δεξιά πλευρά και ο Βουτιέ υπέθεσε ότι ήταν το αποτέλεσμα αργής αποκατάστασης από πολύ καιρό πριν. Κηλίδες, κοψίματα και εκδορές, προφανώς από την εποχή που είχε πέσει, κάλυπταν την επιφάνεια του αγάλματος. Αλλά παρά αυτές τις ατέλειες, ο Βουτιέ αισθάνθηκε από την πρώτη ματιά ότι έβλεπε κάτι το εξαιρετικό. Αυτό το εύρημα ήταν πιο ένδοξο απ'ότι θα ήλπιζε ότι μπορούσε να βρει όταν έφυγε εκείνο το πρωί με τους δύο ναύτες και μερικά φτυάρια.
Ο Βουτιέ επέμενε ώστε ο αγρότης να αναζητήσει το κάτω μισό του αγάλματος, αλλά η επιμονή του αποκάλυψε τον ενθουσιασμό του. Τώρα ο αγρότης ζητούσε περισσότερα χρήματα για να συνεχίσει το σκάψιμο. Ο Βουτιέ δέχτηκε. Άρχισε να σκάβει μαζί με τον αγρότη. Οι τοίχοι ήταν πέτρινοι και κάποτε είχαν βαφτεί με τρόπο που ήταν ακόμα κάπως ορατός.
Μετά από μια μικρή έρευνα εδώ και εκεί μέσα από τα συντρίμμια στο πάτωμα, ο αγρότης βρήκε το κάτω μισό του αγάλματος και το ξέθαψε. Αλλά τα δύο μέρη δεν θα μπορούσε να επανασυναρμολογηθούν επειδή ένα μεγάλο τμήμα από τη δεξιά πλευρά έλειπε και έτσι ήταν αδύνατο να ισορροπηθεί το πάνω μισό με το κάτω μισό μέρος. Μια ακόμη δωροδοκία έπεισε τον αγρότη να συνεχίσει το σκάψιμο, αλλά αυτή τη φορά, αφού το κομμάτι που έλειπε ήταν σημαντικά μικρότερο από τα άλλα δύο, η αναζήτηση χρειάστηκε περισσότερη δουλειά και χρόνο. Όταν ο αγρότης ήθελε να σταματήσει, ο Βουτιέ τον σκούντηξε ήρεμα μέχρις ότου ανακάλυψε το τμήμα στη μέση που έλειπε.
Τέλος, ο Βουτιέ και ο αγρότης, ίσως με τη βοήθεια των δύο ναυτών, μπόρεσαν να τοποθετήσουν το πάνω μισό του αγάλματος στο κάτω μέρος. Όταν γλίστρησαν το μεσαίο τμήμα μεταξύ των δύο μεγαλύτερων κομματιών, το άγαλμα ισορροπήθηκε και μπόρεσαν να το δουν όπως ήταν: ήταν μια γυναίκα, γυμνή από τη μέση και πάνω, με τα πόδια της καλυμμένα με βρεγμένη κουρτίνα που έπεφτε από τους γοφούς της. Αυτό ήταν φυσικά το άγαλμα που έγινε γνωστό στον κόσμο ως η Αφροδίτη της Μήλου."
Αντίθετα με κάποιες αναφορές, δεν είχαν βρεθεί τα χέρια του αγάλματος όταν ανακαλύφθηκε, όπως φαίνεται στις απεικονίσεις του αγάλματος από τον Βουτιέ την εποχή εκείνη.
Ο αγρότης, του οποίου το όνομα ήταν Γιώργος Κεντρωτάς, ενδιαφερόταν για την πώληση του αγάλματος. Τις επόμενες δέκα ημέρες, ο Βουτιέ έφερε τον Λουί Μπρεστ, για να του δείξει το εύρημα, μαζί με μια σειρά από ναύτες και αξιωματικούς του πολεμικού ναυτικού. Ένας από αυτούς ήταν ο Ζυλ Ντυμόν Ντ'Ιρβίλ, ένας κλασικιστής, ο οποίος αναγνώρισε την ταυτότητα του αγάλματος και τη σημασία της ανακάλυψης. Ωστόσο, ο καπετάνιος της Σεβρέτ δεν ήθελε να μεταφέρει το άγαλμα πάνω στο πλοίο. Ο Ντ'Ιρβίλ έγραψε στον γάλλο πρέσβη στην Κωνσταντινούπολη, Μαρκήσιο ντε Ριβιέρ, και στη συνέχεια τον επισκέφθηκε στην Κωνσταντινούπολη πείθοντας τον να αγοράσει το άγαλμα για τη Γαλλία. Έπειτα εστάλη ένα πλοίο για τη μεταφορά του πλοίου στην Τουλόν και το 1821 το άγαλμα που παρουσιάστηκε ενώπιον του Λουδοβίκου ΙΗ΄ της Γαλλίας, ο οποίος με τη σειρά του το δώρισε στο μουσείο του Λούβρου.
Συμμετοχή στην Ελληνική Επανάσταση
Αποσύρθηκε στο Ιέρ σε 1847, όπου αγόρασε γη από ένα πρώην μοναστήρι στους λόφους και κατασκεύασε μια έπαυλη, το Καστέλ Σαιν-Κλαιρ. Θάφτηκε στο πάρκο της έπαυλης.
Βιβλιογραφία
Κατηγορία:Γάλλοι αγωνιστές του 1821
42 Ίσις
Η Ίσις είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,53. Το φωτεινότερο φαινόμενο μέγεθος της `Ισιδος είναι 9,18. Ανακαλύφθηκε στις 23 Μαΐου του 1856 από τον Νόρμαν Ρόμπερτ Πόγκσον, ο οποίος παρατηρούσε από την Οξφόρδη. Η Ίσις έλαβε το όνομά της προς τιμήν της κόρης του Πόγκσον, Isis, η οποία με τη σειρά της πήρε πιθανότατά το όνομά της από το όνομα του Τάμεση ο οποίος στο τμήμα που διαρρέει την Οξφόρδη ονομάζεται the Isis.
Η εκκεντρότητα της τροχιάς της Ίσιδος είναι σημαντική, με αποτέλεσμα μεγάλες διακυμάνσεις στην εκάστοτε απόστασή της από τον Ήλιο.
Η μέση διάμετρος της Ίσιδος υπολογίσθηκε σε 100,2 χλμ., ενώ η μάζα της εκτιμάται σε 1,1 τετράκις εκατομμύριο τόνους. Η μέση επιτάχυνση της βαρύτητας στον ισημερινό της εκτιμάται σε 2,80 cm/sec², δηλαδή η βαρύτητα εκεί είναι 350 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 53 m/sec.
Δεν είναι γνωστό αν η Ίσις περιστρέφεται γύρω από τον εαυτό της ή η περίοδος της περιστροφής της. Το γεωμετρικό άλβεδό της είναι 0,171, λίγο χαμηλό για αστεροειδή τύπου S όπως είναι η Ίσις. Η μέση θερμοκρασία στην επιφάνειά της υπολογίζεται σε 95 βαθμούς Κελσίου κάτω από το μηδέν.
Εξωτερικοί σύνδεσμοι
Ισις
Α΄ Εθνική ποδοσφαίρου ανδρών 1999-2000
Το πρωτάθλημα της περιόδου 1999-2000 ήταν το 41ο που διεξήχθη σε μορφή εθνικής κατηγορίας και το 21ο από καταβολής του επαγγελματικού ποδοσφαίρου. Το κατέκτησε ο Ολυμπιακός για τέταρτη συνεχόμενη χρονιά και 29η στην ιστορία του, τερματίζοντας τέσσερις βαθμούς μπροστά από τον δεύτερο Παναθηναϊκό. Λόγω της επικείμενης μείωσης των ομάδων από 18 σε 16 από την επόμενη περίοδο, υποβιβάστηκαν τέσσερις ομάδες στη Β΄Εθνική.
Πρωταθλητής
Ολυμπιακός
Μπαράζ για την 6η θέση
Για την έκτη θέση του πρωταθλήματος που εξασφάλιζε συμμετοχή στο κύπελλο UEFA της επόμενης περιόδου ορίστηκαν αγώνες μπαράζ, στους οποίους επικράτησε ο Ηρακλής που διατηρούσε και το πλεονέκτημα έδρας.
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1999-2000
Ντόμινικ Κάλβερτ-Λιούιν
Ο Κάλβερτ-Λιούιν ξεκίνησε την καριέρα του από την Σέφιλντ Γιουνάιτεντ και ξεκίνησε την καριέρα του ως δανεικός στη Στέιλιμπριτζ Σέλτικ τον Δεκέμβριο του 2014. Το πρώτο μισό της σαιζόν 2015-16 το πέρασε δανεικός στη Νορθάμπτον Τάουν στη Λιγκ 2 και τον Αύγουστο του 2016 αποκτήθηκε από την Έβερτον για 1,5 εκατομμύριο λίρες. Τις 2 Σεπτεμβρίου 2019 συμπλήρωσε 100 αγώνες με την Έβερτον. Τις 6 Μαρτίου 2020, όταν είχε σημειώσει 15 γκολ σε 31 αγώνες στη σαιζόν υπέγραψε νέο συμβόλαιο με την Έβερτον. Κατά την έναρξη της επόμενης σαιζόν σημείωσε δύο χατ-τρικ το Σεπτέμβριο και ανακηρύχθηκε παίκτης του μήνα.
Παραπομπές
Κατηγορία:Άγγλοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Νορθάμπτον Τάουν Κατηγορία:Ποδοσφαιριστές Σέφιλντ Γιουνάιτεντ Κατηγορία:Ποδοσφαιριστές Έβερτον Κατηγορία:Ποδοσφαιριστές Εθνικής Αγγλίας Κ20 Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Ευρωπαϊκού Πρωταθλήματος 2020
Χρηματαγορά
Με τον όρο Χρηματαγορά χαρακτηρίζεται γενικά το σύνολο χρηματοπιστωτικών ιδρυμάτων, κανονισμών, καθώς και πρακτικών των οποίων κύριος στόχος είναι η διευκόλυνση οποιασδήποτε "βραχυπρόθεσμης" νόμιμης χρηματοδότησης. Η Χρηματαγορά διαφέρει της Κεφαλαιαγοράς της οποίας στόχος είναι η "μεσομακροπρόθεσμη" χρηματοδότηση.
Γενικά - Διάκριση
Βασικά αντικείμενα της χρηματαγοράς είναι η δανειοδότηση, η αγορά και η πώληση πλήθους περιουσιακών στοιχείων σε βάθος χρόνου περίπου το έτος (συνηθέστερα 13 μήνες).
Ως τέτοια στοιχεία θεωρούνται εκτός από τα τραπεζογραμμάτια και εκείνα που εύκολα μπορούν να μετατραπούν σε χρήμα, όπως π.χ. βραχυπρόθεσμα χρεόγραφα, επιταγές, τραπεζικές εντολές, έντοκα γραμμάτια, πιστοποιητικά καταθέσεων, υποθήκες, συναλλαγματικές, συμφωνίες επαναγοράς, κ.λπ. Η Χρηματαγορά ανάλογα της έκτασής της διακρίνεται:
Μηχανισμός
Σημαντικότερες χρηματαγορές παγκοσμίως είναι η χρηματαγορά των ΗΠΑ καθώς και η χρηματαγορά του Ηνωμένου Βασιλείου όπου και οι δύο θεωρούνται οι αρχαιότερες. Στους μηχανισμούς αυτών των χρηματαγορών βασίζονται κατά κάποιο τρόπο και οι εγχώριες χρηματαγορές των περισσοτέρων σήμερα χωρών, με κάποιες παραλλαγές.
Πηγές
Κατηγορία:Χρηματοπιστωτική αγορά
Ανθρωποοικολογία
Η Ανθρωποοικολογία είναι ένα ακαδημαϊκό αντικείμενο το οποίο ασχολείται με τις σχέσεις μεταξύ των ανθρώπων και του φυσικού, κοινωνικού και ανθρωπογενούς περιβάλλοντός τους. Η Ανθρωποοικολογία διερευνά τον τρόπο με τον οποίο οι άνθρωποι και οι ανθρώπινες κοινωνίες αλληλεπιδρούν με τη φύση και το περιβάλλον τους. Αποτελεί μετεξέλιξη της οικιακής οικονομίας.
Εξωτερικοί σύνδεσμοι
Κατηγορία:Ανθρωπογεωγραφία Κατηγορία:Περιβαλλοντικές κοινωνικές επιστήμες
Unknown Pleasures
Το Unknown Pleasures είναι το πρώτο στούντιο άλμπουμ του αγγλικού ροκ συγκροτήματος Joy Division, το οποίο κυκλοφόρησε στις 15 Ιουνίου 1979 από τη Factory Records. Θεωρείται ένα από τα πιο σημαντικά άλμπουμ στο είδος του Post-punk.
Το άλμπουμ ηχογραφήθηκε σε τρία διαδοχικά σαββατοκύριακα στα Strawberry Studios του Στόκπορτ τον Απρίλιο του 1979 και παράχθηκε από τον Μάρτιν Χάνετ, ο οποίος ενσωμάτωσε στον ήχο του συγκροτήματος μία σειρά από μη συμβατικές τεχνικές παραγωγής. Το εξώφυλλο του δίσκου σχεδιάστηκε από τον καλλιτέχνη Πίτερ Σάβιλ, ο οποίος χρησιμοποίησε μία γραφική παράσταση δεδομένων από σήματα από ένα ραδιοφωνικό πάλσαρ. Είναι το μοναδικό άλμπουμ των Joy Division που κυκλοφόρησε κατά τη διάρκεια της ζωής του τραγουδιστή Ίαν Κέρτις.
Παραπομπές
Κατηγορία:Άλμπουμ του 1979 Κατηγορία:Joy Division
Γκολφ στους Θερινούς Ολυμπιακούς Αγώνες 1900 – Ατομικό γυναικών
Σύνοψη αγωνίσματος
Οι αθλήτριες στο ατομικό γυναικών έπαιξαν μισό γύρο (9 τρύπες) για τη συνολική βαθμολογία τους. Η αμερικανίδα αθλήτρια Μάργκαρετ Ιβές Άμποτ πήρε την πρώτη θέση με 47 βαθμούς, ενώ στη δεύτερη και τρίτη θέση ακολούθησαν οι επίσης αμερικανίδες Πολίν Γουίτιερ και Ντάρια Πρατ με 49 και 53 βαθμούς αντίστοιχα.
Πηγές
Γκολφ Κατηγορία:Γκολφ
Επαρχία Κουάντο Κουμπάνγκο
μικρογραφία|Επαρχία Κουάντο Κουμπάνγκο Το Κουάντο Κουμπάνγκο (πορτογαλικά: Cuando Cubango, Ουμπούντου: Kwando Kubango Volupale) είναι επαρχία της Ανγκόλας με έκταση 199.049 χλμ2 και πληθυσμό 534.002 κατοίκους το 2014. Το Μενόνγκουε είναι η πρωτεύουσα της επαρχίας. Ο κυβερνήτης της επαρχίας είναι ο Ζούλιο Μαρσελίνο Βιέιρα Μπέσα από τον Ιούλιο του 2019.
Το όνομα της επαρχίας προέρχεται από το όνομα των ποταμών Κουάντο και Κουμπάνγκο, που ρέουν από τα ανατολικά και δυτικά άκρα της επαρχίας, αντίστοιχα.
Γεωγραφία
Το Κουάντο Κουμπάνγκο διασχίζεται από τη βορειοδυτική γραμμή ίσου γεωγραφικού πλάτους και μήκους. Βρίσκεται στα ακραία νοτιοανατολικά της Ανγκόλας. Στα βόρεια και βορειοανατολικά συνορεύει με την επαρχία Μοξίκο και στα δυτικά με τις επαρχίες Ουίλα και Κουνένε. Στα νότια του Κουάντο Κουμπένγκε συνορεύει με τη Ναμίμπια και στα ανατολικά με τη Ζάμπια.
Δήμοι και κοινότητες
Η επαρχία του Κουάντο Κουμπάνγκο περιέχει τις ακόλουθες κοινότητες (comunas) ταξινομημένες στους αντίστοιχους δήμους τους:
1922
Η παρούσα σελίδα αφορά το έτος 1922 κατά το Γρηγοριανό ημερολόγιο
Παραπομπές
Κατηγορία:Έτη
Νικ Ντε Φρις
Καρτ
Το 2008, ο Ντε Φρις κέρδισε το WSK World Series στην κατηγορία KF3, καθώς και το Γερμανικό Πρωτάθλημα Junior. Το 2009 διατήρησε τον τίτλο του γερμανικού Junior και WSK World Series, κερδίζοντας και το Ευρωπαϊκό Πρωτάθλημα KF3. Τον Σεπτέμβριο κέρδισε το Παγκόσμιο Πρωτάθλημα Κάρτ του 2010. Κέρδισε επίσης το Πρωτάθλημα το 2011.
2012
σύνδεσμος=//upload.wikimedia.org/wikipedia/commons/thumb/0/0e/Nyck_de_Vries_2012.JPG/220px-Nyck_de_Vries_2012.JPG|μικρογραφία| Ο Ντε Φρις το 2012 Το 2012, ο Ντε Φρις πέρασε στα μονοθέσια, έχοντας θέση στο Eurocup Formula Renault 2.0 και στο R-ace GP. Πέτυχε το πρώτο βάθρο στον πρώτο του αγώνα στο Alcañiz με μια δεύτερη θέση και κατάφερε να επαναλάβει το ίδιο στο Ουγκαρόριγνκ. Ο Ντε Φρις ολοκλήρωσε τη σεζόν στην πέμπτη θέση. Επιπλέον, έλαβε μέρος σε αρκετούς αγώνες της Formula Renault 2.0 NEC, στους οποίους κατάφερε μια νίκη στην έδρα του στο Άσσεν. Βρέθηκε στο βάθρο τέσσερις φορές και κατέληξε δέκατος στη βαθμολογία των οδηγών.
2013
Το επόμενο έτος ο Ντε Φρις μεταπήδησε στη Koiranen GP για τη δεύτερη σεζόν του στο πρωτάθλημα. Κέρδισε έναν αγώνα στο Ουγκαρόριγνκ και στη Βαρκελώνη και τελείωσε ξανά τη σεζόν στην πέμπτη θέση του πρωταθλήματος.
2014
Το 2014, ο Ντε Φρις παρέμεινε με την Koiranen και αγωνίστηκε στην τρίτη του σεζόν στο Eurocup. Κέρδισε έξι αγώνες και τερμάτισε στο βάθρο σε 11 από τους 14. Με 254 πόντους κέρδισε πειστικά τον δευτεραθλητή Ντένις Όλσεν στο πρωτάθλημα. Επιπλέον, έλαβε μέρος σε ολόκληρη τη σεζόν της Alpine Formula Renault. Κέρδισε 10 από τους 14 αγώνες και δεν κατάφερε να ανέβει στο βάθρο μόνο δύο φορές.
Formula Renault 3.5 Series
Το 2015, ο Ντε Φρις έκανε τη μετάβαση στη Formula Renault Series 3.5, με την ομάδα της DAMS. Βρέθηκε στο βάθρο πέντε φορές πριν κερδίσει τον τελευταίο αγώνα της σεζόν στη Χερέθ, τοποθετώντας τον τρίτο στην τελική κατάταξη με 160 βαθμούς, τοποθετώντας μόνο πίσω από τους Όλιβερ Ρόουλαντ και Μαθιού Βαξαβιέρ.
2018
Για το 2018, ο Ντε Φρίς υπέγραψε με την Prema Racing έχοντας δίπλα του τον Σον Γκαλέαλ. Η σεζόν του ξεκίνησε αργά με μόλις δύο βάθρα από το εναρκτήριο κομάτι της σεζόν, που τον άφησαν αρκετά πίσω από τους αντιπάλους του για τον τίτλο. Η πρώτη νίκη του ήρθε στον αγώνα σπριντ στο Λε Καστελέ, ακολουθώντας σε έναν γύρο χωρίς πόντους στην Αυστρία και δύο τερματισμούς εκτός της πρώτης πεντάδας στο Σίλβερστοουν. Μετά από αυτό, ωστόσο, η φόρμα του Ολλανδού οδηγού βελτιώθηκε, κερδίζοντας τους αγώνες στην Ουγγαρία και το Βέλγιο αντίστοιχα. Ωστόσο, ακόμη και με το έκτο βάθρο του στη σεζόν στον αγώνα του Sochi, ο Ντε Φρίς δεν μπόρεσε να τερματίσει στην πρώτη τριάδα της βαθμολογίας, έχοντας νικηθεί από τους Άλεξ Άλμπον και Λάντο Νόρις με 10 και 17 βαθμούς αντίστοιχα.
2019
Το 2019, ο Ντε Φρις παρέμεινε στη Φόρμουλα 2, επιστρέφοντας στην πρώην ομάδα του την ART Grand Prix μαζί με τον δευτεραθλητής του GP3 για το 2018 Νικίτα Μαζέπιν. Η σεζόν του ξεκίνησε με έντονο τρόπο με ένα βάθρο στο Μπακού και μια νίκη στο σπριντ της Βαρκελώνης. Το ακολούθησε με μια νίκη από την pole στο Μονακό και πήρε το προβάδισμα στο πρωτάθλημα κερδίζοντας τον κύριο αγώνα στο Λε Καστελέ. Ένα ζευγάρι τρίτων θέσεων στο Red Bull Ring και ένα βάθρο στο Silverstone και τη Βουδαπέστη επέκτεινε το πλεονέκτημα του, και μετά από ένα άλλο ζευγάρι τρίτων στη Μόντσα είχε βάλει το ένα χέρι στο τρόπαιο. Μετά την τέταρτη και τελευταία νίκη του στη σεζόν, που ήρθε στον προτελευταίο γύρο στο Σότσι, ο Ντε Φρις στέφθηκε μαθηματικά πρωταθλητής της Φόρμουλα 2.
Παγκόσμιο Πρωτάθλημα Αντοχής
Στις 15 Μαρτίου του 2018, ο Ντε Φρίς υπέγραψε για την Racing Team Nederland για να αγωνιστεί στην κατηγορία LMP2. Κέρδισε τις 6 ώρες του Φόυτζι στις 6 Οκτωβρίου του 2019 με την ομάδα, την πρώτη τους νίκη σε αυτή την κατηγορία. Ο Ντε Φρις οδήγησε το τελευταίο σκέλος του αγώνα και πέρασε το αμάξι από την γραμμή του τερματισμού.
Κατά τη διάρκεια της δοκιμών μια εβδομάδα πριν από τις 24 Ώρες Του Λε Μαν το 2022, οι υπεύθυνοι της ACO απαγόρευσαν στον οδηγό της TDS Racing x Vaillante, Φιλίπε Σιμαντόμο, να εκκινήσει στον αγώνα. Λόγω του εφεδρικού του ρόλου για την ομάδα της Toyota, ήταν ήδη στην πίστα και του ζητήθηκε να τον αντικαταστήσει.
Σεζόν 2019-20
Στις 11 Σεπτεμβρίου 2019, ο Ντε Φρις ανακοινώθηκε ως οδηγός για τη νέα ομάδα της Mercedes-Benz EQ Formula E για τη σεζόν του 2019–20 μαζί με τον Στόφελ Φαντόρν, αφού δεν κατάφερε να βρει θέση στη Φόρμουλα 1 για το 2020. Η ομάδα τελείωσε τη σεζόν με 1–2, με τον Φαντόρν να προηγείται του Ντε Φρίς, ο οποίος τελείωσε τη σεζόν στην 11η θέση με 60 βαθμούς.
Σεζόν 2020–21
Μετά από δύο γύρους στους οποίους συγκέντρωσε συνολικά μόνο δύο βαθμούς, ο Ντε Φρις πάλεψε για τη νίκη και στους δύο αγώνες στο Λονδίνο και τερμάτισε στη δεύτερη θέση και στους δύο αγώνες, παίρνοντας έτσι το προβάδισμα του πρωταθλήματος πριν από τον τελικό γύρο. Στον πρώτο αγώνα στο Βερολίνο δεν σημείωσε βαθμούς αλλά κατάφερε να διατηρήσει το προβάδισμά του στη βαθμολογία. Έχοντας προκριθεί στην 13η θέση για τον τελευταίο αγώνα της σεζόν, ο Ντε Φρις έλαβε από νωρίς ένα πλεονέκτημα όταν οι αντίπαλοι του τίτλου Μίτς Έβανς και Εντοάρντο Μορτάρα συγκρούστηκαν στην αρχή και ο Τζέικ Ντένις ενεπλάκη σε ατύχημα λίγο μετά την επανεκκίνηση. Ο Ντε Φρις τερμάτισε τον αγώνα στην όγδοη θέση, κατακτώντας έτσι το πρώτο του Παγκόσμιο Πρωτάθλημα της Φόρμουλα Ε. Ο Ολλανδός τελείωσε την εκστρατεία με συνολικά δύο νίκες, τέσσερα βάθρα και 99 βαθμούς, επτά μπροστά από τον δεύτερο Μορτάρα.
Σεζόν 2021–22
Οι Ντε Φρις και Φαντόρν παρέμειναν με τη Mercedes για τη τελική της σεζόν στη Φόρμουλα E. Ο Ντε Φρις κέρδισε τον πρώτο αγώνα της όγδοής σεζόν στη Ντίρια και πήρε pole για τον επόμενο, αλλά τερμάτισε στη 10η θέση. Τερμάτισε το πρωτάθλημα στην 9η με 106 βαθμούς. Ο Ντε Φρις αποχώρισε στο τέλος της σεζόν, έχοντας εξασφαλίζοντας συμβόλαιο για να αγωνιστεί στη Φόρμουλα 1.
IndyCar
Ο Ντε Φρις έλαβε μέρος σε μια δοκιμή στα IndyCar με τη Meyer Shank Racing στη Διεθνή Πίστα του Σίμπρινγκ στις 6 Δεκεμβρίου του 2021. Ο Ντε Φρις δοκίμασε μαζί με τον συμπαίκτη του στη Φόρμουλα Ε, Φαντόρν, ο οποίος δοκίμασε για Arrow McLaren SP, τον Κάλουμ Άιλοτ και Τζακ Αίτκεν. Ο τέσσερις φορές νικητής του Indianapolis 500 Χίλιο Καστρονέβες βοήθησε να εξοικειωθεί ο Ντε Φρις με το Dallara DW12. Ο Ντε Φρις σημείωσε τους ταχύτερους χρόνους στη δοκιμή μεταξύ αυτών των τεσσάρων οδηγών.
Φόρμουλα 1
σύνδεσμος=//upload.wikimedia.org/wikipedia/commons/thumb/9/9c/2022_French_Grand_Prix_%2852277878382%29.png/220px-2022_French_Grand_Prix_%2852277878382%29.png|δεξιά|μικρογραφία| Ο Ντε Φρις οδηγεί για τη Mercedes κατά τη διάρκεια των ελεύθερων δοκιμαστικών για το Γαλλικό Γκραν Πρι του 2022. Ο Ντε Φρις υπέγραψε στο πρόγραμμα νέων οδηγών της McLaren το 2010, και τις Audi Sport το 2016, εντέλει αφήνοντας την McLaren το 2019 για να επικεντρωθεί στα καθήκοντά του στην Audi, όπου έμεινε μέχρι τον Σεπτέμβριο του 2019.